SZPACYRKYM PO CIESZYNIE
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydzie rozumioł
to jyny wiater bydzie po naszymu szumioł"
"Gdo sie za swój jynzyk wstydzi takim niech sie każdy brzidzi".
POZÓR! Kiery nimo chynci tego czytać, abo kansi wraził łokulory, abo mo moc roboty i łoczy go bolóm to se może tego posłóchać jak prziciśnie ”kursywom” na tóm czornóm szczałke w tej szarej kostce, kierom nóndzie zaroz pod spodkym.
Stanyła kiśnia
Dzisio muszymy kapke sie curyknóć, bo trzeja eszcze cosi napisać ło tych, co nóm do Cieszyna przikludzili Japónije. Coby łóni sie na mie nie boczyli skyrs tego żech zeszły tydziyń napisoł jako to kormióm cieszynioków surowymi rybami, to dzisio eszcze do tego przidóm, że idzie u nich też wciepać na ruszta cosi upieczónego. Isto dziynka tymu rozmajtymu kustowaniu tusteloków, kiere łóni se wyszpekulyrowali, jakosi agyncyja co sie mianuje TripAdvisor wysztajgowała ich na piyrszy plac w Cieszynie. Wedla nich sóm dwiyrze w kierych idzie trefić na kszeft s wiecami przidajnymi do rachowanio piniyndzy we sklepach, a przi tym idzie u nich dostać to wszecko co dzisio ludzie potrzebujóm do pisanio i rachowanio. Jako jim sie to podarziło, że w tych samych futrach stanyła kiśnia do wydowanio piniyndzy tego nie wiym,ale je to przidajne jak przi kupowaniu jejich wiecy chybi kómusi piniyndzy.Kónsek dalij idzie eszcze trefić na jedno biuro w Cieszynie łod rozmajtych asekuracyji,kiere znaszło se plac w chałupie łod firmy “Społem”. Skyrs czymu łoni majóm przi swojim mianie sztyrolistnóm kóniczyne tego nie wiym,ale isto ta partyja, kiero je s tym zielónym listkym skuplowano podeprze ich, jak by prziszło im wartko zbankrucić. Teraz uż mogymy sie zaś podziwać na tych”Konczakowskich” i eszcze roz ich połoglóndać.Na tym płotku łod tego zogródka,kierego eszcze nie skludzili wisi chwolidlo i reklamuje jakomsi dwutydniowóm brzynczke. Nie wiym czy taki piwo je zdrowe do picio, bo s tego coch poczytoł to, nejleszyj szmakuje to, kiere” leży” we wielki beczce nejmiynij sztyry tydnie.
Mini słownik:
kapke - trochę,
curyknóć - cofnąć,
przikludzili - przyprowadzili,
przidóm - dodam,
wciepać - wrzucić,
kustowani - odżywianie,
wysztajgowala - awansowala,
kszeft - sklep,
podarziło - udało się,
futra - ościeżnice,
wieca - rzeczy,
skyrs - z powodu,
skuplowano - połączona,
podziwać - popatrzeć,
brzynczka - młode piwo,
Tóż mijyjcie sie wszedcy dobrze i wiesiołego popióntku
Dzisiejszy tekst ma tytuł "Stanyła kiśnia":
szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn hau_Latn pol_Latn cym_Latn szl_Latn szl_Latn pol_Latn pol_Latn kmb_Latn slv_Latn pol_Latn glg_Latn szl_Latn pol_Latn pol_Latn pol_Latn szl_Latn szl_Latn pol_Latn